
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	14.10.2026.
	Nr. RD-26-1098-lē

	
	(prot. Nr. 31, 26. §)




Par teritorijas starp Ķiburgas ielu un Lazdu ielu lokālplānojuma grozījumu apstiprināšanu


Pamatojoties uz Teritorijas attīstības plānošanas likuma 12. panta pirmo daļu un 25. pantu, Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 88.1. apakšpunktu, Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi”, ņemot vērā Rīgas domes 25.03.2026. lēmumu Nr. RD-26-620-lē “Par teritorijas starp Ķiburgas ielu un Lazdu ielu lokālplānojuma grozījumu izstrādes uzsākšanu” un Rīgas domes 08.07.2026. lēmumu Nr. RD-26-899-lē “Par teritorijas starp Ķiburgas ielu un Lazdu ielu lokālplānojuma grozījumu redakcijas nodošanu publiskajai apspriešanai un institūciju atzinumu saņemšanai”, Rīgas dome nolemj:  

1. Apstiprināt teritorijas starp Ķiburgas ielu un Lazdu ielu lokālplānojuma grozījumu redakciju un izdot tā teritorijas izmantošanas un apbūves noteikumus un grafiskās daļas karti “Teritorijas funkcionālais zonējums” kā Rīgas domes 2026. gada 14. oktobra saistošos noteikumus Nr. RD-26-58-sn “Grozījumi Rīgas domes 2018. gada 21. novembra saistošajos noteikumos Nr. 59 “Teritorijas starp Ķiburgas ielu un Lazdu ielu izmantošanas un apbūves saistošie noteikumi””.

2. Divu nedēļu laikā no lēmuma pieņemšanas Rīgas valstspilsētas pašvaldības Centrālās administrācijas Komunikācijas pārvaldei nodrošināt paziņojuma par 1. punktā minēto saistošo noteikumu pieņemšanu publicēšanu Rīgas valstspilsētas pašvaldības oficiālajā tīmekļvietnē www.riga.lv un Rīgas valstspilsētas pašvaldības Pilsētas attīstības departamentam nodrošināt paziņojuma par 1. punktā minēto saistošo noteikumu pieņemšanu publicēšanu tīmekļvietnē www.rdpad.lv, norādot saiti uz valsts vienoto ģeotelpiskās informācijas portālu www.geolatvija.lv, kur var iepazīties ar saistošajiem noteikumiem, un saiti uz publikāciju oficiālajā izdevumā “Latvijas Vēstnesis”. 



3. Rīgas valstspilsētas pašvaldības Pilsētas attīstības departaments ir atbildīgs par lēmuma izpildi.



	Rīgas domes priekšsēdētāja vietnieks 
	E. Ratnieks




Beikmane-Modnika 67012847
Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu
image1.jpeg




